కేవలం 17% మందే 'స్మార్ట్‌'
- భారత్‌లో ఫోన్లలో నెట్‌ వాడకం తక్కువే!
- దూసుకుపోతున్న వర్థ్ధమాన దేశాలు
న్యూఢిల్లీ: భారత్‌లో గత రెండేళ్లుగా ఇంటర్నెట్‌ వాడకం, స్మార్ట్‌ఫోన్ల వినియోగం భారీగా పెరిగిందనీ.. అయితే ఇతర వర్ధమాన దేశాలతో పోల్చితే మాత్రం ఈ సేవలను అందిపుచ్చుకోవడంలో మన దేశం వెనుకబడే ఉందని 'ప్యూ రీసెర్చ్‌ సెంటర్‌' ఒక్క సర్వేలో పేర్కొంది. ఇతర వర్ధమాన దేశాలతో పోల్చితే భారత్‌లో స్మార్ట్‌ఫోన్ల ద్వారా నెట్‌ వినియోగం తక్కువగా ఉందని ఈ సంస్థ తెలిపింది. నివేదికలోని ఇతర ముఖ్య వివరాలు..అభివృద్ధి చెందిన, వర్ధమాన దేశాల్లో గతేడాది 54 శాతం మంది ప్రజలు ఏదో ఒక్క సందర్భంలో స్మార్ట్‌ఫోన్‌ ద్వారా ఇంటర్నెట్‌ ఉపయోగించుకున్నారు. 2013లో 43 శాతం మంది స్మార్ట్‌ఫోన్‌ నెట్‌ వాడారు. మలేషియా, బ్రెజిల్‌, చైనా దేశాల్లో ఈ వాడకం ఎక్కువగా ఉంది. ఈ దేశాలతో పోల్చితే భారత్‌లో ఇంటర్నెట్‌ వాడకం తక్కువ. కానీ 2013తో పోల్చితే 2015లో ఈ వాడకం 6 శాతం పెరిగింది. 2015లో చేసిన ఈ సర్వేలో ముఖ్యంగా 18-35 ఏళ్ల మధ్య వారు ప్రతి ముగ్గురిలో ఒక్కరు ఇంటర్నెట్‌ వాడుతున్నట్లు తెలిపారు.
మీ స్నేహితులకు రికమెండ్ చెయ్యండి